Dotiau roc

bawd

Mae dotiau roc (hefyd: röck döts neu metal umlaut) yn ddau ddot (didolnod/umlaut) sy'n cael eu defnyddio'n ddi-angen neu'n addurniadol dros lythrennau yn enwau bandiau roc caled/metel trwm, er enghraifft: Blue Öyster Cult, Queensrÿche, Motörhead, The Accüsed, Mötley Crüe a'r band parodi Spın̈al Tap. https://www.kerrang.com/a-brief-history-of-metal-umlauts

Gan nad oes marciau fel to bach, ddidolnod neu acenion diacritig eraill ar eiriau iaith Saesneg, mae'r defnydd o ddotiau yn cael eu defnyddio i gyfleu math o frandio egsotig, Sgandinafaidd neu gothig. 

Fel arfer mae grwpiau roc trwm yn defnyddio'r ddau ddot gyda ffont steil canoloesol er mwyn cyfleu naws arswyd.

Mae'r ddau ddot addurniadol hefyd yn ymddangos ar enw nifer o frandiau poblogaidd fel y cwmni dillad 'Stüssy',  pwdins 'Gü' a'r hufen iâ Americanaidd 'Häagen-Dazs'.

Roedd Blue Öyster Cult yn un o'r cyntaf i ddefnyddio'r ddau ddot yn enw band roc caled yn 1970.

Yn gyffredinol, does dim bwriad i'r dotiau roc effeithio ar ynganiad enw'r band, yn wahanol i'r didolnod ar eiriau Cymraeg fel polisïau neu crëwr neu'r umlaut yn Almaeneg a'r ieithoedd Llychlyn ble mae'r llythrennau: ü, ä, ö,  - yn cynrychioli sŵn gwahanol i: u, a, o. Pan ymwelodd Mötley Crüe â'r Almaen, dywedodd y canwr Vince Neil doedd y band ddim yn deall pam "roedd y torfeydd yn gweiddu, 'Mwtli Crwwh!'"http://www.spiraling.com/words/umlaut.html  

Mae dotiau addurniadol wedi'u parodi yn y ffilm This Is Spın̈al Tap, dywedodd y rociwr ffuglennol David St. Hubbins (Michael McKean), Mae nhw fel pâr o lygaid. Ti'n edrych ar yr umlaut, ac mae nhw'n edrych nôl iti http://www.spiraling.com/words/umlaut.html  

Rhai grwpiau gyda dotiau
alt=Hufen iâ "Häagen-Daas'|bawd|Hufen iâ "Häagen-Daas' 
 The Accüsed 
 Barbariön   
 Blue Öyster Cult    
 The Crüxshadows     
 Deströyer 666   
 Green Jellÿ   
 G̈r̈oẗus̈    
 Hüsker Dü    
 Maxïmo Park      
 Mötley Crüe   
 Motörhead     
 Queensrÿche    
 Spın̈al Tap   
 Stöner   
 Toilet Böys   
 Ünloco   
 Up 2 Më    
 Yächtley Crëw    
 Znöwhite    
 2 Alivë

Cyfeiriadau

Categori:Gwyddorau
Categori:Marciau diacritig
Categori:Symbolau teipograffeg
Categori:Cerddoriaeth roc caled